ΓΡΑΠΤΗ ΕΡΩΤΗΣΗ E-0650/03

υποβολή: Erik Meijer (GUE/NGL) προς την Επιτροπή

(5 Μαρτίου 2003)

Θέμα: Μαζική καταστροφή των βοσκοτόπων για τη συλλογή αυγών σχοινίκλου στην ολλανδική επαρχία της Φρισσίας

1. Γνωρίζει η Επιτροπή σχετικά με το παλιό έθιμο της Φρισσίας, το οποίο συνίσταται στο να διατρέχει κανείς τους βοσκοτόπους κατά το μήνα Μάρτιο, αναζητώντας τα αυγά ενός αγρίου πτηνού, του σχοινίκλου, που την εποχή αυτή επωάζει και να προσφέρει το πρώτο αυγό που βρίσκει στον Επίτροπο της Βασίλισσας (τον κυβερνήτη της επαρχίας), ενίοτε δε και στο δήμαρχο του τόπου·

2. Γνωρίζει επίσης η Επιτροπή ότι η ύπαρξη του εθίμου αυτού και η διασημότητα που έχει προσλάβει θα έχουν πάλι ως αποτέλεσμα το γεγονός ότι προσεχώς, από την 1η Μαρτίου έως τις 8 Απριλίου, δεκάδες χιλιάδες άτομα θα συλλέξουν όσο περισσότερα αυγά μπορούν να βρουν, διατρέχοντας συχνά πολλές φορές τη ίδια μέρα τους ίδιους βοσκότοπους και διαταράσσοντας το ενδιαίτημα των άλλων πουλιών που ζουν στους τόπους όπου επωάζει ο σχοίνικλος·

3. Έχει επίσηςπόψη της η Επιτροπή ότι στη Φρισσίαπάρχουν 8 500 κάτοχοι επίσημης άδειας, η οποία παρέχει το δικαίωμα συλλογής 15 αυγών, ήτοι συνολικά 127 000 και ότι σύμφωνα με έγκυρες επιστημονικές μελέτες η πρώτη ωοτοκία, δηλαδή εκείνη που λεηλατείται από τους συλλέκτες, είναι αυτή που —πό κανονικές συνθήκες — παράγει τους πιο βιώσιμους νεοσσούς·

4. Μπορεί να αναφέρει η Επιτροπή εάν κρίνει το έθιμο αυτό, το οποίο δεν απαντάται σε άλλες περιοχές των Κάτω Χωρών, σύμμορφο προς την οδηγία 79/409/ΕΟΚ του συμβουλίου της 2ας Απριλίου 1979 σχετικά με την προστασία των αγρίων πτηνών(1), το άρθρο 5 της οποίας απαγορεύει αυστηρά τη συλλογή αυγών στο φυσικό περιβάλλον, εκτός εάν η συλλογή αυτή είναι απαραίτητη λόγου χάριν για την καταπολέμηση ασθενειών ή την επανεισαγωγή ειδών πτηνών που απειλούνται με εξαφάνιση·

5. Κρίνει η Επιτροπή ότι θα πρέπει να καταργηθεί, λόγω ασυμβατότητας με την οδηγία για τα πτηνά, η δυνατότητα που προβλέπει ο νέος ολλανδικός νόμος για τη χλωρίδα και την πανίδα και σύμφωνα με την οποία οι επαρχίες μπορούν να επιτρέψουν τη συλλογή αυγών σχοινίκλου, δυνατότητα της οποίας δεν κάνουν χρήση οιπόλοιπες ένδεκα ολλανδικές επαρχίες·

(1) ΕΕ L 103 της 25.4.1979, σελ. 1.

Κοινή απάντησητου κας Wallstrm εξ ονόματος της Επιτροπήςστις γραπτές ερωτήσεις E-0650/03 και E-0651/03

(4 Απριλίου 2003)

Η Επιτροπή είναι ενήμερη όσον αφορά την παραδοσιακή αφαίρεση αυγών του σχοίνικλου (βανέλλος ο λοφιοφόρος) από το φυσικό τους περιβάλλον, στην επαρχεία της Friesland, στις Κάτω Χώρες.

Ο σχοίνικλος, όπως και κάθε άλλο ευρωπαϊκό είδος πτηνού που ζει στο φυσικό του περιβάλλον, εμπίπτει στο πεδίο εφαρμογής της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών (καλούμενης εν προκειμένω η οδηγία).

Το άρθρο 5 της οδηγίας απαγορεύει αυστηρά, μεταξύ άλλων, την αφαίρεση αυγών από τη φύση. Εξαιρέσεις από τη γενική αυτή απαγόρευση είναι δυνατή μόνο στο πλαίσιο του αυστηρού συστήματος παρεκκλίσεων που ορίζεται στο άρθρο 9 της οδηγίας, εφόσον δενπάρχει άλλη ικανοποιητική λύση, και μόνον για συγκεκριμένους λόγους.

Εις ό,τι αφορά το ζήτημα αυτό, βρίσκεται σε εξέλιξη διαδικασία επί παραβάσει. Η Επιτροπή εξέδωσε αιτιολογημένη γνώμη δυνάμει του άρθρου 226 της συνθήκης ΕΚ. Ελλείψει απαντήσεως στην αιτιολογημένη αυτή γνώμη, η Επιτροπή αποφάσισε να προσφύγει στο Ευρωπαϊκό Δικαστήριο στο Λουξεμβούργο. Λίγο αργότερο, οι αρχές των Κάτω Χωρών απήντησαν στην αιτιολογημένη γνώμη. Η απάντηση αυτή, καθώς και συμπληρωματική απάντηση του Ιανουαρίου 2003, όπως επίσης και οι πληροφορίες που παρελήφθησαν από τον ενάγοντα, εξετάζονται. Επιπλέον, στον βαθμό στον οποίο δεν έχουν ακόμηπεισέλθει στην επί παραβάσει διαδικασία, η Επιτροπή θα λάβει, στο πλαίσιο αυτό,πόψη τα στοιχεία που παραθέτει το Αξιότιμο Μέλος του Κοινοβουλίου.

Ανάλογα με την έκβαση της εκτίμησης όλων των ενεχόμενων στοιχείων, η Επιτροπή ενδέχεται να συμπεράνει ότι πληρούνται οι όροι του άρθρου 9 της οδηγίας, και ως εκ τούτου, να θέσει τηνπόθεση στο αρχείο. Ειδάλλως, η Επιτροπή θα μπορούσε να αποφασίσει να εφαρμόσει την προηγούμενη απόφασή της και να προσφύγει στο Ευρωπαϊκό Δικαστήριο.